Kylian Mbappe barra mill-azzjoni għal madwar tliet ġimgħat L-attakkant ta' Paris St Germain, Kylian Mbappe, jinsab imweġġa' u għalhekk se jkun qed jitlef il-kwarti tal-finali taċ-Champions League kontra Atalanta f'Lisbona fil-Portugall fit-12 ta' Awwissu li ġej. Mbappe, li għandu 21 sena, sofra injury fl-għaksa fil-finali tat-Tazza Franċiża kontra Saint-Etienne nhar il-Ġimgħa, u kawża ta' hekk se jkollu jibqa' barra mill-azzjoni għal tliet ġimgħat sħaħ. Huwa jista' jirritorna għas-semi-finali fit-18 ta' Awwissu dejjem jekk PSG jikkwalifikaw. Stqarrija mill-club qalet li l-iscans ikkonfermaw "tiċrita fl-għaksa b'dannu għal-ligamenti estern." PSG żiedu: "Il-player huwa mistenni li jibqa' barra mil-logħob għal madwar tliet ġimgħat." Il-player internazzjonali Franċiż Mbappe ħalla l-pitch bid-dmugħ f'għajnejh wara li ġie ffawljat mid-difensur ta' Saint-Etienne, Loic Perrin, fl-ewwel taqsima tar-rebħa ta' PSG. Il-konklużjoni taċ-Champions League ta' dan l-istaġun, li ttardjat minħabba l-pandemija tal-coronavirus, se tkun qed tikkonsisti minn tournament eliminatrojy kompost minn tmien timijiet fil-kapitali Portugiża, bil-finali hija skedata għat-23 ta' Awwissu.